ועדת הכספים, כנסת 17, פרוטוקול מספר 404, 2007-05-16 10:40

סטס מיסז'ניקוב: אני פותח את ישיבת ועדת הכספים.

סטס מיסז'ניקוב: הנושא: מיסוי שרים בגין לינה בבתי מלון.

ראובן ריבלין: הכוונה לזקיפת הכנסה?

סטס מיסז'ניקוב: כן.

יעל כהן: שרים לנים מפעם לפעם בבתי מלון.

יעל כהן: מונח לפניכם מכתבו של מזכיר הממשלה ואני אציג בקצרה את הדברים.

יעל כהן: שרים לנים מפעם לפעם בבתי מלון, כשזה נדרש לצרכי עבודתם.

יעל כהן: מדובר במקרה שבו השר לן לבד בבית מלון ולא מדובר בטיול משפחתי.

יעל כהן: למשל, שר שגר רחוק מירושלים, ולא שוכר דירה בירושלים, למרות שיש לו זכאות, מידי פעם יכול ללון בירושלים.

יעקב ליצמן: על איזה ימים את מדברת?

יעקב ליצמן: ראשון וחמישי?

יעל כהן: מדובר על לינה בתפקיד.

יעל כהן: שר, גם אם הוא חבר כנסת, לא נהנה מהזכויות של חבר הכנסת ללינה, לכן הוא לא מקבל את זה כחבר כנסת.

יעל כהן: מדובר כאן על לינה בתפקיד, שיכולה להיות בימים ראשון עד חמישי, לפי צרכי העבודה.

יעל כהן: השרים מקבלים ההחזר הזה מאוצר המדינה, כנגד הוצאות הלינה.

יעל כהן: לתפיסתנו מדובר במשהו שהוא חלק מאמצעי העבודה, כמו שנותנים להם אוטו או מחשב נייד.

יעל כהן: הזכות הזאת להחזר הוצאות לא מעוגנת בהחלטה של ועדת כספים.

יעל כהן: מכיוון שלפעמים השר גר במרחק שאיננו מאפשר לפי תקנות מס הכנסה פטור ממס על הלינה.

יעל כהן: השר מחויב על תשלומי מס הכנסה על הוצאות הלינה.

יעל כהן: זאת להבדיל מעובדי מדינה שבאותה סיטואציה יכולים לקבל, במקרים אחרים, גילום מס מהמעביד.

יעקב ליצמן: אם השר רוצה לאכול במסעדה, אז הוא מקבל 17% החזר, כי הוא צריך לאכול בתפקיד?

יעל כהן: זה לא קשור.

יעקב ליצמן: מה זה משנה לינה או אוכל?

יעקב ליצמן: אני אומר שכל הנושא הזה זה פשוט בושה.

יעל כהן: אני אסביר שוב.

יעל כהן: למשל, שר שגר במרחק מירושלים.

יעל כהן: השר מגיע לירושלים וישן בין ראשון לשני בירושלים.

יעל כהן: המדינה משלמת לו את עלות הלינה והוא משלם על זה מס הכנסה מלא.

יעל כהן: לשם השוואה, חבר כנסת באותה סיטואציה לא משלם את המס, בכפוף לסייגים ומגבלות.

יעל כהן: גם עובד מדינה, בסייגים ובמגבלות עושים לו גילום מס.

ראובן ריבלין: באותו לילה שהוא ישן בירושלים הוא משכיר את הדירה שלו בתל-אביב?

יעל כהן: באותו לילה שהוא ישן בירושלים הוא נדרש לישון בירושלים.

יעל כהן: הוא לא מפיק מכך תועלת.

ראובן ריבלין: אז מה אתם מבלבלים במוח.

יעל כהן: הבקשה מונחת בפניכם.

יעל כהן: אנחנו חושבים שהמצב של שרים לא צריך להיות גרוע יותר מזה של חברי כנסת או של עובדי מדינה, אנחנו חושבים שהוא צריך להיות דומה וכיום הוא גרוע יותר.

ראובן ריבלין: אני מבקש להבהיר לממשלה את עמדתי.

ראובן ריבלין: כאשר שר פועל בשירות הציבור, כל הוצאה היא על הציבור.

ראובן ריבלין: כאשר שר לא פועל בשורות הציבור, כל ההוצאה היא עליו.

ראובן ריבלין: אין הממשלה צריכה לשלם ולו אגורה אחת והוא הדין לגבי הכנסת.

ראובן ריבלין: אין הממשלה צריכה לשלם אגורה אחת על דבר שלא נעשה עקב ותוך כדי מילוי תפקידו של שליח הציבור, חבל על הזמן.

ראובן ריבלין: לכן, הדבר שאתם מבקשים פותח פתח, שבו באים ואומרים שכאשר שר לא עומד בקריטריונים - אם הוא לא עומד בקריטריונים אז תבטלו את הקריטריונים ואל תכתבו .

ראובן ריבלין: תאמרו ששר שאינו גר בירושלים רשאי ללון בירושלים.

ראובן ריבלין: אל תבלבלו את המוח שעד הוא צריך לחזור הביתה אבל אם הוא לא חוזר הביתה אנחנו נשלם ולו יהיה גילום הכנסה.

ראובן ריבלין: אלה הם דברים שאינם מתקבלים על הדעת בשום פנים ואופן.

ראובן ריבלין: על כל פנים, לא על דעתי.

ראובן ריבלין: אפילו לא ידעתי שקיימות הוראות כאלה.

ראובן ריבלין: כאשר אני שר ואני צריך לנסוע בשליחות ואני צריך להוציא הוצאה, ההוצאה היא על המדינה.

ראובן ריבלין: כאשר אני לא צריך להוציא הוצאה אלא אני משתמש ברצוני, אני משלם מכיסי.

ראובן ריבלין: לא יכולה להיות דרך אחרת ואסור לפתוח פתח שהוא יכול להביא לפרשנויות כאלה ואחרות, שלאחר מכן יוציאו דיבתם של כל נבחרי הציבור.

ראובן ריבלין: לכן אני מציע להחזיר לממשלה ולשקול.

ראובן ריבלין: אם שר, בגלל עייפות או בגלל צורך להישאר בירושלים, יישן במלון והמדינה תשלם.

ראובן ריבלין: אם הוא לא צריך, שיחזור הביתה ושלא יבלבלו במוח.

ראובן ריבלין: אם יש צורך שהשר יישאר בירושלים, אפילו אם המרחק הוא , תאפשרו לו לישון בירושלים.

ראובן ריבלין: אם הוא לא צריך, תשלחו אותו חזרה הביתה.

שלי יחימוביץ': איך נולד הדבר הזה?

שלי יחימוביץ': למה באתם עם הדבר הזה?

ראובן ריבלין: זאת עמדתי החד משמעית.

ראובן ריבלין: על כך נאמר: "ובפני שר לא תשים מכשול".

יעקב ליצמן: אדוני היושב ראש.

יעקב ליצמן: מה דיני כחבר כנסת, שאני יושב בתל אביב ועובד עד 3 בבוקר.

יעקב ליצמן: האם אני זכאי למלון שם?

יעקב ליצמן: מה זה שר?

יעקב ליצמן: בגלל שיש לו וולוו?

יעקב ליצמן: אני יודע שהתשובה היא שלילית.

יעקב ליצמן: אגב, מי מחליט שזה לצרכי עבודה?

יעקב ליצמן: זה השר בלבד.

סטס מיסז'ניקוב: זה בדיוק מה שהיא רוצה לעשות.

סטס מיסז'ניקוב: היא רוצה לעשות כפי שאתה אומר.

יעקב ליצמן: לא נכון, היא רק רוצה גילום מס.

שגית אפיק: היא רוצה רק גילום.

שגית אפיק: מה שמבקשים מכם כאן

שגית אפיק: זה גילום מס על הוצאות לינה של שרים.

שגית אפיק: כשהגיע המכתב אנחנו הופתענו לראות שבהחלטת ועדת הכספים אין בכלל זכות לשרים להוצאות לינה.

שגית אפיק: פנינו בחזרה גם לחשכ"ל וגם למשרד ראש הממשלה וביקשנו שאם יש בקשה להוצאות לינה על ידי שרים, שתוגש בקשה מסודרת על מנת שהוועדה תוכל לבחון ולהעלות את השאלות שאתם מעלים כאן

שגית אפיק: לעניין המרחק הראוי בין מקום מגוריו של השר לבין מקום תפקידו וכדומה.

שגית אפיק: מכתב כזה לא התקבל.

שגית אפיק: עמדת הממשלה, כפי שאני מבינה אותה היא, שהם רואים בהוצאות לינה של שרים סוג של כלי עבודה שמשמש את השר ולכן לגישתם אין צורך בהחלטה מהותית של ועדת הכספים כדי לעגן זכות כזאת בהחלטה.

שגית אפיק: הם פונים מבקשים אך ורק את גילום המס כי לעמדתם זאת הטבה שהיא מעבר ללינה.

שגית אפיק: אני לא מסכימה איתם.

שגית אפיק: מבחינה משפטית יש אבחנה בין החלטת שכר שרים וסגני שרים לבין החלטת שכר חברי הכנסת, הענקות ותשלומים.

שגית אפיק: החלטת שכר שרים כיום היא לא קובעת את הזכות המהותית לשרים להוצאות לינה, זה בשונה מהחלטת שכר חברי הכנסת שחלה גם לעניין סגני שרים.

שגית אפיק: החלטת שכר חברי הכנסת קובעת הוצאות לינה במלון של חברי הכנסת במקרים מסוימים.

שגית אפיק: אלו הוצאות מלון בירושלים, כאשר מקום המגורים של חבר הכנסת או סגן השר אינו בירושלים ואשר הוא לן בו בלילה שבין שני ימי ישיבה ומקום המגורים הקבוע מרוחק מירושלים מרחק של .

שגית אפיק: במצב דברים הזה, הכנסת, ונמצא פה חשב הכנסת, משלם ישירות למלון את תשלום הלינה.

שגית אפיק: יש פה אבחנה בין שתי ההחלטות.

שגית אפיק: ההחלטה שחלה לעניין חברי הכנסת לעומת ההחלטה שחלה לגבי השרים.

שלי יחימוביץ': מה ההמלצה שלך?

שלי יחימוביץ': לא לאשר את זה?

שלי יחימוביץ': את מתנגדת לבקשה הזאת.

שגית אפיק: אין בפניכם בקשה לקביעת הזכות המהותית ללינה, שזה כבר, בעיניי, בעייתי משום שאני לא רואה איך תוכלו לקבוע את גילום המס מבלי שתקבעו את הזכות המהותית ללינה.

ראובן ריבלין: יש לי שאלה: אני נמצא אצל ראש הממשלה שר ואני יושב איתו עד 4 בבוקר.

ראובן ריבלין: לפתע הוא עייף, ובצדק, ואומר לי שהוא הולך לישון לשעתיים וב-6 בבוקר ניפגש.

ראובן ריבלין: אני נכנס למלון.

ראובן ריבלין: האם זה זכותי אם אני גר פחות מ-?

ראובן ריבלין: אתם יצאתם מדעתכם?

ראובן ריבלין: מבחינים בין שרים אשר נמצאים בלילה מסוים במרחק של מביתם, ושרים אחרים שרשאים לישון במלון.

ראובן ריבלין: אלה שצריכים לחזור הביתה, אם הם ישנים במלון, מבקשים זקיפת הכנסה.

ראובן ריבלין: המבחן צריך להיות אחד ויחיד, האם הוא פועל במסגרת תוך כדי ועקב עבודתו, אז שיישן על חשבון המדינה ושלא יבלבלו במוח ולא יזקפו הכנסה.

ראובן ריבלין: אם הוא בא לכייף, שישלם את הכל.

אבישי ברוורמן: יש לי שאלה להבהרה.

אבישי ברוורמן: האם חברי הכנסת הם במצב עדיף על השרים?

יצחק וקנין: במציאות של עכשיו גם לסגן שר יש עדיפות על שר.

יצחק וקנין: אני הייתי סגן שר ואני יודע את זה.

סטס מיסז'ניקוב: אני מבקש מנציגת מנהל הכנסות המדינה להסביר.

יעל קינן: כמה מילים על המצב המשפטי.

יעל קינן: סעיף 2.2 לפקודת מס הכנסה קובע בעצם את המסגרת הנורמטיבית של חיוב ההטבה שמקבל עובד.

יעל קינן: כאשר פסקי דין ישנים דנו באותה הטבה, בית המשפט קבע את מבחן נוחות המעביד אל מול נוחות העובד.

יעל קינן: למעשה, כאשר גוברת נוחות המעביד מההנאה, לא צריך לחייב את העובד.

יעל קינן: נקבעו תקנות מס הכנסה, ניכוי הוצאות מסוימות, נערכו מספר שינויים, החל מ-1.1.2000.

יעל קינן: על פי התיקון, יש גם התייחסות לנושא הלינה בסעיף 2(א) המתייחס להוצאות הלינה וקובע כך: כאשר מדובר בהוצאות שהוציא נישום ללינה במקום המרוחק פחות מ- ממקום מגוריו או ממקום עסקו, לא יותרו בניכוי, זולת אם שוכנע פקיד השומה שהלינה היתה הכרחית לייצור ההכנסה של הנישום.

יעל קינן: כך קובעת התקנה.

יעל קינן: קראתי עכשיו את הסעיף כדי לתת את העיגון המשפטי.

יעל קינן: עכשיו אנסה לפשט את הדברים.

יעל קינן: כאשר מדובר בנישום שמקום מגוריו או מקום עסקו מרוחקים מ- מאותו מקום אין בעיה.

יעל קינן: כאשר מדובר במצב שהוא גר קרוב יותר מאותם הוא צריך ללכת לפקיד השומה.

יעל קינן: כתוב: "זולת אם שוכנע פקיד השומה שהלינה היתה הכרחית לייצור ההכנסה של הנישום".

ראובן ריבלין: פקיד השומה יחקור כל נישום.

ראובן ריבלין: מה היה עד היום?

יעל קינן: זה המצב המשפטי נכון להיום.

יעל קינן: התקנה תוקנה ב-1.1.2000.

יעל קינן: כל הנושא של שכנוע פקיד השומה הוא רק כאשר מדובר בפחות מ-.

יעל קינן: אם מדובר ביותר מ- אין שום בעיה.

יעל קינן: המדובר הוא כאשר אותו אדם - - -

ראובן ריבלין: תציעי לנו הצעת חוק לגבי נבחרי ציבור שעוסקים בצרכי ציבור ותוסיפי בסוגריים - - -

יעל קינן: מאחר שאמרתי שלמעשה אם יוכח לפקיד השומה שאותה הלינה היתה הכרחית לייצור ההכנסה של הנישום, במקרה הזה של השר או סגן השר, אין שום בעיה, ההוצאה הזאת תותר.

יעל קינן: בהנחה שאותה הוצאה לא מוכרת בניכוי, ואנחנו אומרים שיש הטבה שצריך למסות אותה, יש אפשרות לבקש מהמעביד לגלם את אותה הטבה.

סטס מיסז'ניקוב: אני מוכן לתת לכם להתייחס אבל אני כבר אומר לכם שאני דוחה את הדיון לעוד שבועיים כשיוצגו כל הנתונים הרלוונטיים.

יצחק וקנין: העדפה של סגן שר היא כפולה ומכופלת ואני אגיד לכם למה.

יצחק וקנין: מה שאמרה היועצת המשפטית לגבי חברי כנסת שהם גם סגני שרים.

יצחק וקנין: אם הוא מעל הכנסת משלמת והכל בסדר.

יצחק וקנין: אבל אני הייתי סגן שר.

יצחק וקנין: המשרד שהייתי בו שילם עבורי גם בימי שלא היו ישיבות כנסת כיוון שאני גר בסוף העולם.

יעקב ליצמן: אבל לא הלכת לפקיד השומה.

יצחק וקנין: בוא נגיד שסגן השר נשאר בתל אביב עד 22:00, הוא צריך להביא פתק?

סטס מיסז'ניקוב: רבותי, אני דוחה את הדיון לעוד שבועיים.

סטס מיסז'ניקוב: אני מבקש מאנשי ראש הממשלה וכל מי שהביא את התקנה הזאת להביא לנו נתונים לגבי לינות של שרים בשנים האחרונות ואת כל הדברים הרלוונטיים.

אלי אפללו: אני מציע שהם יביאו שינוי בכלל.

אלי אפללו: נשנה את זה ונעשה החלטה של הוועדה.